आज एक घंटे कार्य बहिष्कार करेंगे थर्मल कर्मचारी
उत्पादननिगम की इकाइयों को बंद करने, निजीकरण के विरोध में चल रहे आंदोलन के क्रम में सोमवार को कोटा सहित अन्य स्थानों पर एक घंटे का कार्य का बहिष्कार किया जाएगा। इसमें आॅपरेशन को बाधित नहीं किया जाएगा।
आंदोलन के लिए बनी कमेटी के पदाधिकारी संजय जोशी के अनुसार इकाइयों को बंद करने निजीकरण का मामला केवल कोटा थर्मल का ही नहीं है बल्कि पूरे राजस्थान का है, इसलिए यह आंदोलन चल रहा है। यह लगातार जारी रहेगा। सोमवार को सुबह 11 से 12 बजे तक आॅपरेशन को छोड़कर सभी विभागों के कर्मचारी इंजीनियर बाहर जाएंगे। इस दौरान प्रदर्शन नारेबाजी भी की जाएगी। उन्होंने कहा कि यह एक विरोध है, इसलिए इसकी भरपाई भी की जाएगी। शाम को ड्यूटी खत्म होने के बाद भी सभी कार्य का बहिष्कार करने वाले एक घंटा अतिरिक्त कार्य करेंगे। उधर, कर्मचारी संगठनों का कहना है कि थर्मल की चारों इकाइयों को बंद करने का फैसला हो गया है। तीन इकाइयों को निजी हाथों में देने की तैयारी है।
hin_Deva hin_Deva hin_Deva